Constantin Nicolescu este acuzat că a luat fonduri PHARE de aproape 900.000 de euro, în baza unor documente false.

Fostul preşedinte al Consiliului Judeţean Argeş a fost trimis în judecată în mai 2011.

El este acuzat a primit 60.000 de euro de la omul de afaceri Cornel Penescu pentru a-i facilita obţinerea unor fonduri, în baza unor documente false.

Mai mult decât atât, Constantin Nicolescu este acuzat că ar fi obţinut fonduri europene de 900.000 de euro pentru renovarea a patru şcoli, tot în baza unor acte false. Lucrările au fost făcute în perioada 2006-2008, de o singură firmă, care a primit bani atât pentru lucrările executate, cât şi pentru unele care nu au fost făcute.

Aproape după fiecare întâlnire cu procurorii, Constantin Nicolescu a ajuns la spital, după ce acuza probleme cardiace.

Fostul şef al Consiliului Judeţean Argeş a beneficiat întodeauna de susţinerea premierului Victor Ponta. În aprilie, acesta a declarat că, după alegerile prezidenţiale, se va face dreptate în cazul lui Constantin Nicolescu şi legea se va aplica şi în cazul celor care au încălcat-o.